  vk.com (Живая классика в Удмуртии) Наталия Сильвестрова 3-тӥ южтолэзе Ижкарын пинал лыдӟисьёслэн «Живая классика» огъяросси вожвылъяськонзылэн улосвыл люкетэз ортчиз. Ньыль вормисьёс «Артек» лагере конкурслэн йылпумъян люкетаз мынозы. Со сярысь Удмуртиысь дышетонъя но тодосъя министр Светлана Болотникова «ВКонтакте» мерлыко вотэсысь бамаз ивортӥз. Вожвылъяськонэ Удмуртиысь 6 сюрслэсь трос пиналъёс пыриськизы. Улосвыл люкетэзлэн финалаз 30 тужгес но устоез лыдӟиськёс пумиськизы. Пиналъёс прозаен гожтэм произведениысь люкетсэ лыдӟизы. Вормисе потӥзы Глазкарысь Анна Касаткина, Лев Изместьев, Ижкарысь Илья Байгозин, Воткаысь Арсений Опарин. Тодэ вайытом, 2022-тӥ арын Удмуртиын вожвылъяськонлэн улосвыл люкетаз озьы ик 6 сюрслэсь трос пиналъёс пыриськизы, вормисе куинь пиналъёс потӥзы. «Живая классика» вожвылъяськон дышетӥсьёс пӧлын но мынэ. Тегъёс: пиналъёс вожвылъяськон Удмуртия Литература  